Han var søn af præsten og politikeren [[Peter Ulrik Frederik Schjøtt]] og Theodora Christiane f. von Lichtenstein. Efter at være dimitteret fra [[Aalborg Katedralskole]] [[1858]] studerede han [[teologi]], men hans studier blev afbrudt ved hans deltagelse i [[2. Slesvigske Krig|krigen]], i hvilken han gjorde tjeneste som [[sekondløjtnant]] ved 11. bataljon. [[1866]] blev han [[teologisk kandidat]], og året efter foretog han en udenlandsrejse, på hvilken han, under vejledning af [[professor]] [[Eduard Reuss]] i [[Strasbourg|Strasburg]], blev ledet ind på de studier af den [[Nye testamente|nytestamentlige]] tekstkritik, der hele livet igennem optog ham i hans fritimer. [[1868]] blev han [[kapellan]] hos sognepræsten i [[Hee Sogn|Hee]], [[1869]] kapellan i [[Gjerlev Sogn|Gjerlev]] og [[Enslev Sogn (Randers Kommune)|Enslev]], [[1873]] konstitueret som pastor vicarius i [[Råby Sogn|Råby]] og [[Sødring Sogn|Sødring]], [[1875]] sognepræst i [[Ringkøbing Sogn|Ringkjøbing]] og [[Rindum Sogn|Rindum]], [[1883]] sognepræst i [[Kolding Sogn|Kolding]], [[1893]] forflyttet til [[Nakskov]] og [[Branderslev Sogn|Branderslev]] på [[Lolland]], og han døde 4. oktober 1898 under et ophold i København.
Personbillede_savnes Litteratur Historie